חיותה דויטש

חיותה דויטש (נולדה ב-17 בספטמבר 1960 בתל אביב) היא סופרת ועורכת ישראלית.

פעילותה
דויטש נולדה וגדלה בתל אביב להוריה, יעקב ובינה ליבוביץ. סבה הוא איש החינוך יהודה מוריאל. למדה באולפנת כפר פינס, במכללת בית וגן, בבית הספר לקולנוע מעלה, באוניברסיטה העברית, באוניברסיטת בר-אילן, ובמרכז האקדמי בית מורשה בירושלים להכשרת מנהיגות יהודית ציונית. את עיסוקה בכתיבה החלה בכתב העת לילדים אותיות בשנת 1983. בשנים 1997–1999 ערכה את אותיות ואת המוסף שלו לגיל הרך "סוכריות". ערכה את מדור הספרות וההגות בשבועון "הצופה" והייתה סגנית עורך ב"נקודה". כתבה מאמרי פובליציסטיקה בבמות שונות - בהן עיתון "הצופה", ynet, nrg יהדות. במשך שנים אחדות כתבה את המדור "לפנאי ולפנים" במוסף "שבת" של עיתון "מקור ראשון".

בשנים 2002–2005 כיהנה כחברת מועצת הרשות השנייה. הייתה ממייסדות ארגון קולך וכיהנה מספר שנים כחברת הוועד המנהל של הארגון.

דויטש כתבה דוקטורט בנושא "חכמים ומטרונות" בשנת 2011 במחלקה לתלמוד באוניברסיטת בר-אילן.

בין השנים 2008–2015 שימשה כמנהלת מחלקת ההוצאה לאור של בית מורשה ועורכת כתב העת אקדמות. כיום היא כותבת ועורכת עצמאית.

דויטש הייתה מהזוכים בפרס היצירה לסופרים ומשוררים לשנת ה'תשע"ח.

דויטש נשואה לשמעון דויטש, מתלמידי הרב שג"ר, ואם לחמישה; מתגוררת בנווה דניאל שבגוש עציון.

כתביה
 פגישה בבקעת גינוסר סיפורי מדרש בעיבוד מודרני, סיפורים לנוער בהוצאת ספריית בית אל ודני ספרים, 1999.
 נח בצ'יינהטאון, קין בקסנדו - על דת ומוסר בקולנוע. ספר בהוצאת משרד החינוך - מעלות, 2000.
 נחמה - סיפור חייה של נחמה ליבוביץ - תולדות חייה של נחמה ליבוביץ, ידיעות ספרים, 2008.
 ככה נראית גאולה - קובץ סיפורים. ידיעות ספרים, 2009.
 אם אשמע קול אחר - רומן. הוצאת אחוזת בית, 2014.
 קרן שמש ביער - רומן ביוגרפי. הוצאת פרדס 2017.
רוחמה - רומן ביוגרפי הוצאת נחושתן 2020
אתמול פער את לועו - סיפורים של אנשי אביבים (בשיתוף עם אורי נדב) הוצאה פרטית 2020
אשת הרב אשת הבישוף  - רומן הסטורי (בשיתוף עם דוד יעקבסון) ידיעות ספרים 2021
רוח בכנפיה - רומן לבני הנעורים על חייה של נחמה ליבוביץ, ידיעות ספרים 2022
צדק אנושי - סיפור חייו של שופט בית המשפט העליון יעקב אבי ברוך טירקל הוצאת כנרת זמורה 2023

קישורים חיצוניים 

חיותה דויטש כתיבה ועריכה - האתר הרשמי
 מטרוניתה - הבלוג של חיותה דויטש
 
 
 
 על הספר "נחמה", גלעד סרי לוי באתר "ספר חברה תרבות"
 על הספר "נחמה", באתר global report
 
 
 
 
 
 
 
 
 רותי זוארץ, חיה כדי לספר: הסופרת חיותה דויטש חוגגת את יציאתו של ספרה החדש, באתר מעריב השבוע, 19 בינואר 2015
 אריק גלסנר, על "אם אשמע קול אחר", באתר "מבקר חופשי", 13 בפברואר 2015, פורסם במקור במדור לספרות ב"7 לילות" של "ידיעות אחרונות"
 
 עמיחי חסון, "הייתי מפוצצת בועות של גאווה, יוהרה, רוע ורשעות" - ריאיון עם חיותה דויטש, אתר בית אבי חי, 10 באוגוסט 2015
 בורחת מבשורה: מסע בעקבות אשת הרב שהתנצר בספרד במאה ה־14, ריקי רט, מקור ראשון, 21.12.2021

ביקורת על ספריה:
 גלעד סרי לוי על הספר "ככה נראית גאולה", באתר "ספר חברה תרבות"
 .

הערות שוליים

בית מורשה
סגל הצופה
בוגרי בית הספר מוריה (תל אביב)
בוגרי בית מורשה בירושלים
בוגרות מכללה ירושלים
בוגרי מכללה ירושלים
בוגרות אולפנת כפר פינס
עורכות עיתונים ישראליות
עורכי עיתונים ישראלים
עיתונאיות ישראליות
עיתונאים ישראלים
עיתונאיות ילדים ונוער ישראליות
בעלות תואר דוקטור מאוניברסיטת בר-אילן
בעלי תואר דוקטור מאוניברסיטת בר-אילן
נווה דניאל: אישים
מתנחלות
ישראליות שנולדו ב-1960
ישראלים שנולדו ב-1960